Ansøgning om landzonetilladelse til opstilling af husstandsvindmølle, 
[adresse] 
Sagsfremstilling 
17.    Ansøgning om landzonetilladelse til opstilling af husstandsvindmølle, [adresse] 
17  
                                                                                                                        Åbent 
Sagsnr.: 326-2014-139446     J.nr.: 01.03.03           Karen Jakobsen.: 326-2015-80144 
  
[adresse] 
Ejer af ejendommen matr. nr. 11a, Bastrup By, [adresse], beliggende [adresse], 4400 
Kalundborg ansøger om landzonetilladelse til at opstille en husstandsvindmølle. Der er tale om en 6kW eller 10kW 
[adresse] med en totalhøjde fra terræn til vingespids på max. 25 m og med en rotordiameter på 7,13 m (Bilag 1 og 
2). 
  
Ved nærværende ansøgning, er der indkommet en naboindsigelse i forbindelse med naboorienteringen (Bilag 3). 
En fravigelse af kommuneplanens retningslinje for afstand mellem husstandsvindmøller og nabobeboelse (Bilag 4) 
er dermed ikke uproblematisk i forhold til hensynet til nabo, hvorfor sagen forelægges for TMU. 
  
I det åbne land stilles der krav om, at støj fra husstandsvindmøller ved naboers udendørsarealer, dvs. op til 15 m fra 
boligen, max må være på 42 dB ved en vindhastighed på 6 m/s og på 44 dB ved en vindhastighed på 8 m/s. 
  
Nærmeste nabo har sin bolig godt 100 m fra den ansøgte mølleposition (Bilag 5). For den ansøgte mølle vil 
støjkravene være overholdt i en afstand på knapt 45 m fra møllen, dvs. ca. 40 m fra naboens udendørs arealer.  
  
Det ansøgte vurderes at være i overensstemmelse med kommuneplanens retningslinje 8.6.17 og 8.6.18 for 
husstandsvindmøller, mens det ikke er muligt at følge retningslinje 8.6.19 vedr. afstand mellem mølle og 
nabobeboelse (Bilag 4). Sidstnævnte retningslinje er tidligere fraveget i en anden tilsvarende sag, idet det 
vurderedes at være uproblematisk ved den konkrete ansøgning.  
  
Det ansøgte er beliggende i Kystnærhedszone B og indenfor Landskabskarakterområde Lerchenborg (Bilag 4). 
Møllen vurderes ikke at være af en størrelse, som er i strid med de hensyn, der skal tages i Kystnærhedszone B eller 
at være i strid med udpegningsgrundlaget for Landskabskarakterområdet. 
  
Naboen anfører, at med en beliggenhed nær vandet, vil der ofte være mere vind end de 6-8 m/s, der er lovgivet for; 
at udsigten over markerne vil blive spoleret, samt at møllen vil have indflydelse på dyre- og fugleliv. Endvidere 
anføres at støjniveauet vil være ca. det halve af en plæneklippers og virke meget irriterende. Naboen forventer, at 
værdien af hans ejendom vil falde og ønsker heller ikke husstandsmøllen grundet helbredshensyn. 
  
Der foreligger ikke undersøgelser som viser, at husstandsvindmøller har en negativ indvirkning på fugle- og dyreliv 
eller, at en evt. lavfrekvent støj fra dem skulle påvirke helbredet. 
  
Hvorvidt en udsigt bliver spoleret af tilstedeværelsen af en husstandsvindmølle, er en subjektiv vurdering og ikke 
medtaget i lovgivningen. Ejendommens udsigt over markerne ud mod vandet, berøres ikke (Bilag 5). 
  
Som ansøgt, placeres møllen i tilknytning til eksisterende træbevoksning og med en bygningsmasse imellem møllen 
og naboen, hvorved den vurderes at være indpasset i landskabet og afskærmet i forhold til nabo. Endvidere fremgår 
det af oversigtsfoto fra kommunens web-GIS (Bilag 5), at naboens primære udendørs arealer er beliggende på den 
side af boligen, som vender væk fra møllen. Dermed er støjbelastningen ved de faktiske udendørs opholdsarealer 
nede under 34,6 dB og 37,1 dB ved henholdsvis 6 m/s og 8m/s. 
Der pågår arbejde mhp. etablering af en havvindmøllepark i [adresse]. Vindmølleparken vil forslagsvis 
begynde ca. 4 km fra land, dvs. ca. 4,5 km fra den ansøgte husstandsvindmølle. Grundet afstand og forskel i 
størrelse, vurderes det ikke, at husstandsvindmøllen vil blive oplevet i en visuelt forstyrrende sammenhæng med de 
store vindmøller. 
  
Plan, Byg og Miljø vurderer samlet set, at den ansøgte husstandsvindmølle kan opføres uden væsentlig negativ 
påvirkning af landskabelige, naturmæssige og kulturhistoriske værdier. Endvidere vurderes det, at 
husstandsvindmøllen ønskes opført med den placering på ansøgers ejendom, hvor der tages størst muligt hensyn til 
nabobeboelse.  
  
På denne baggrund anbefales det, at ansøgningen landzonesagsbehandles med henblik på at meddele en 
tilladelse.  
  
Alternativt kan der meddeles afslag på det ansøgte med begrundelse i nabohensynet. 
  
BEHANDLING 
Teknik- og Miljøudvalget. 
  
INDSTILLING 
Plan, Byg og Miljøchefen indstiller at: 
· Ansøgning om husstandsvindmølle landzonesagsbehandles med henblik på at meddele en tilladelse. 
  
ØKONOMISKE KONSEKVENSER 
Det ansøgte har ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 13. april 2015: 
Udvalget vedtog at tiltræde plan-, byg- og miljøchefens indstilling. 
Bilag 1 - Produktblad for husstandsvindmølle 
326-2015-90214 
Bilag 2 - Støjrapport-for-TWP-40-10-kW 
326-2015-90215 
Bilag 3 - Bemærkninger til naboorientering 
326-2015-90217 
Bilag 4 - Notat med retningslinjer fra Kommuneplanen 
326-2015-86842 
Bilag 5 - oversigtskort 
326-2015-90219 
